Il-Partit Nazzjonalista qed iwiegħed li jekk jingħata l-fiduċja biex imexxi l-pajjiż se jkun qed jiftaħ l-għasses kollha tal-Pulizija fi żmien 24 xahar li jkun ilu qed iggverna. Din kienet waħda mill-għaxar proposti li tħabbru bl-iskop li jkun hemm aktar sigurtà fil-lokalitajiet. Waqt konferenza tal-aħbarijiet li saret it-Tnejn filgħodu, l-Partit Nazzjonalista qal li hi realtà li f'ċertu lokalitajiet ikun hemm medja ta' 12-il serqa kuljum u li hemm ċertu lokalitajiet li huma aktar esposti għall-kriminalità, fosthom, il-Marsa, San Pawl il-Baħar, San Ġiljan, il-Belt Valletta u Tas-Sliema fost oħrajn. Il-konferenza tal-aħbarijiet kienet indirizzata mid-deputat Beppe Fenech Adami u l-kandidati Darren Carabott, Graziella Galea u Errol Cutajar. Skont ċifri ppreżentati fil-Parlament mill-Ministru għall-Intern Byron Camilleri, mill-bidu ta' din is-sena sal-31 ta' Awwissu, l-aktar rapporti ta' serqiet saru fil-lokalità ta' San Ġiljan fejn ġiet irrapurtata 305 serqa. X'inhuma l-proposti li tħabbru mill-PN dwar is-sigurtà fil-lokalitajiet: Tisħiħ tal-community policing Ikun introdott il-kuncett ta' community support officers biex fost l-oħrajn jipproteġu l-ambjent u jipprevjenu reati żgħar Ikun introdott il-kunċett ta' hotspot fejn jingħataw aktar riżorsi għall-Kunsilli Lokali biex ikunu jistgħu jieħdu miżuri biex jipprevjenti ċertu reati. Ġie spjegat li jkun il-Kunsill Lokali stess li jidentifika liema huma l-hotspots u jkun hemm units apposta tal-pulizija biex jinfurzaw il-liġi propju f'dawn iż-żoni. Għall-blokok ta' appartamenti fejn il-komun hu aċċessibbli għal kulħadd, jingħata inċentiv biex ikunu jistgħu isiru sistemi ta' sigurtà biex ikun evitat is-serq. Fi żmien 24 xahar ta' Gvern Nazzjonalista l-għasses kollha ikunu miftuħa u jkunu attrezzati bit-tagħmir li hemm bżonn. Għajnuna finanzjarja għall-anzjani li jgħixu waħedhom u li ma jħossuhomx siguri, bl-iskop li jibqgħu jgħixu ġo darhom filwaqt li jingħataw pariri u assistenza b'xejn biex jaraw x'miżuri jistgħu ieħdu biex iossuhom siguri. Introduzzjoni ta' app fuq il-mobiles biex wieħed ikun jista' jirraprta lill-pulizija jekk jisfa vittma ta' xi reat jew biex jirrapporta xi reat jew abbuż bħal cyber bullying, vjolenza domestika u abbuż sesswali fost oħrajn. Jingħata poter eżekuttiv lill-Kunsilli Lokali biex propjetajiet abbandunati fil-lokalità ma jibqgħux ta' periklu għall-komunità. Bl-ispejjeż jaqgħu fuq is-sidien ta' dik il-propjetà inkwistjoni. Għal kull playing field u għall-ġonna jinħatar kumitat ta' tmexxija biex jittieħdu l-miżuri ħalli dak l-ispazju pubbliku jkun sigur għal min imur biex igawdih. Jissaħħaħ u jkun inċentivat in-neighbourhood watch Fid-dawl ta' dan kollu d-deputat tal-PN u kelliem tal-Oppożizzjoni għall-Intern, Beppe Fenech Adami qal li fil-ġimgħat li ġejjin se jkunu qed jitressqu proposti dwar kif jistgħu jitjiebu l-kundizzjonijiet tax-xogħol tal-uffiċjali tal-Pulizija u anke tal-Forzi Dixxiplinati oħra bħall-armata. F'liema lokalitajiet ġew irrappurtati l-aktar serqiet? .td_uid_3_617fe3cbeffc9_rand.td-a-rec-img{text-align:left}.td_uid_3_617fe3cbeffc9_rand.td-a-rec-img img{margin:0 auto 0 0}